b'\n_START_ARTICLE_\nKenya Airways\n_START_SECTION_\nHist\xc3\xb2ria\n_START_PARAGRAPH_\nL\'aerol\xc3\xadnia va ser fundada al febrer de 1977, despr\xc3\xa9s de la crisi de la comunitat de l\'est d\'\xc3\x80frica que va propiciar la fallida de East African Airways i va ser propietat del govern keny\xc3\xa0 fins a l\'abril de 1996._NEWLINE_El 1986, la fulla de sessi\xc3\xb3 n\xc3\xbamero 1 va ser publicada pel govern de Kenya, remarcant les necessitats del pa\xc3\xads de desenvolupar-se econ\xc3\xb2micament i de creixement. El document transmetia l\'opini\xc3\xb3 del govern que seria millor per a l\'aerol\xc3\xadnia tenir a inversors privats, arribant aix\xc3\xad al primer intent de privatitzar l\'aerol\xc3\xadnia. El govern va nomenar a Philip Ndegwa com a director el 1991, amb ordres espec\xc3\xadfiques de privatitzar la companyia. Ell va reformar tota la directiva. El 1992, el paper de Reforma de l\'entitat p\xc3\xbablica va ser publicat, donant a Kenya Airways prioritat sobre altres aerol\xc3\xadnies nacionals a Kenya per a ser privatitzada._NEWLINE_L\'any fiscal de 1993 a 1994, l\'aerol\xc3\xadnia va donar els seus primers beneficis des de la seva fundaci\xc3\xb3. Tamb\xc3\xa9, el 1994, la International Finance Corporation (IFC), va ser contractada per donar assist\xc3\xa8ncia en el proc\xc3\xa9s de privatitzaci\xc3\xb3. El 1995, Kenya Airways va reestructurar els seus deutes i va aconseguir un acord amb KLM que va adquirir el 26% de les accions de Kenya Airways convertint-se aix\xc3\xad en el seu principal accionista. El 1996, les accions van ser ofertes a detallistes, i l\'aerol\xc3\xadnia va comen\xc3\xa7ar a cotitzar al mercat de valors de Nairobi. L\'octubre de 2004, l\'aerol\xc3\xadnia va passar a cotitzar al mercat de valors de Dar es Salaam. A l\'abril de 2004, l\'aerol\xc3\xadnia va reintroduir a Kenya Airways Cargo com a marca i al juliol de 2004, la filial dom\xc3\xa8stica Flamingo Airlines va ser reabsorbida. _NEWLINE_El 2005, Kenya Airways va canviar el seu librea. Les quatre franges que recorrien el fuselatge van ser canviades per l\'esl\xc3\xb2gan "L\'Orgull d\'\xc3\x80frica". El logo de cua CA va ser reempla\xc3\xa7at per una estilitzada "K" circumscrita en una "Q" per evocar les lletres "KQ" de crida de l\'aerol\xc3\xadnia. En els sis mesos previs al 30 de setembre de 2005, els beneficis despr\xc3\xa9s d\'impostos van augmentar un 48% respecte als 30\xc2\xa0milions de d\xc3\xb2lars aconseguits l\'any fiscal 2004-2005 i es van transportar m\xc3\xa9s d\'1.2\xc2\xa0milions de passatgers._NEWLINE_Kenya Airways va anunciar un record de beneficis en el per\xc3\xadode 2005-06. Els beneficis abans d\'impostos es van incrementar de 3.880 milions d\'unitats monet\xc3\xa0ries de Kenya (uns 54 milions de d\xc3\xb2lars) a 4.830 milions._NEWLINE_El 4 de setembre de 2007, SkyTeam, la segona major alian\xc3\xa7a a\xc3\xa8ria del m\xc3\xb3n, va donar la benvinguda a Kenya Airways com una de les seves primeres aerol\xc3\xadnies associades oficials de SkyTeam._NEWLINE_L\'aerol\xc3\xadnia \xc3\xa9s propietat d\'accionistes minoritaris kenyans (30,94%), KLM (ara Air France-KLM) (26%), el govern de Kenya (23%), inversors de Kenya (14,2%), inversors estrangers (4,47%) i inversors minoritaris estrangers (1,39%). T\xc3\xa9 2408\xc2\xa0empleats (a mar\xc3\xa7 de 2007). Kenya Airways tamb\xc3\xa9 posseeix el 49% de Precision Air a Tanz\xc3\xa0nia.'